laion/Wikipedia-Exotic huggingface dataset:
ერტა პასკალ ტრუილიო

ერტა პასკალ ტრუილიო (ფრანგ. Ertha Pascal-Trouillot; დ. 13 აგვისტო, 1943, ჰაიტი, ქალაქი პეტიონ-ვილი) — ჰაიტის პირველი ქალი პრეზიდენტი 1990 წლის 13 მარტიდან 1991 წლის 7 თებერვლამდე. დაიბადა მჭედელ თიმოკლეს პასკალისა და მკერავ ლუიზა დიუმორნეს მრავალშვილიან ოჯახში. საშუალო განათლება პეტიონ-ვილის ლიცეუმში მიიღო, შემდეგ სწავლა გააგრძელა გონევის სამართლის სკოლაში და 1971 წელს მიიღო იურიდიული მოღვაწეობის ლიცენზია , ხოლო იმავე წლის 8 ოქტომბერს მან ფიცი დასდო როგორც ადვოკატმა. 1975-1988 ჰაიტის უზენაესი სასამართლოს მოსამართლე. 1988-1990 ჰაიტის უზენაესი სასამართლოს თავმჯდომარე. 1990-1991 ჰაიტის რესპუბლიკის დროებითი პრეზიდენტი. 1991 წლის 7 თებერვალს ხელისუფლება გადასცა კანონიერად არჩეულ პრეზიდენტს ჟან ბერტრან არისტიდს. ახალმა ხელისუფლებამ მას ბრალი დასდო სახელმწიფო გადატრიალების მცდელობაში და 1991 წლის 4 აპრილს დააპატიმრეს თუმცა მეორე დღეს გამოუშვეს საპატიმროდან და ერთი წლით წავიდა ემიგრაციაში. ერტა არის წიგნების ავტორი კანონმდებლობის, ისტორიის და ქალთა უფლებების სფეროში. 1971 წელს ერტა ცოლად გაჰყვა ისტორიისა და ფრანგულის მასწავლებელს ერნსტ ტრუილიოს. 1987 წელს ერტა პასკალ ტრუილიო დაქვრივდა. ჰყავს ერთი გოგონა — იანთა. ქალი პრეზიდენტების სია Geffrard, R.. (2017)Seule Ertha Pascal Trouillot a répondu à l'appel fr. Le Nouvelliste. ციტირების თარიღი: 13 December 2017. „Ertha Pascal-Trouillot - The Haitian Woman President“. Haiti Observer. 2017. ციტირების თარიღი: 20 February 2017. Pascal-Trouillot, Ertha 1943–. Encyclopedia.com. ციტირების თარიღი: 13 December 2017. ერტა პასკალ ტრუილიოს ბიოგრაფია
საბინა ბერგმან-პოლი

საბინა ბერგმან-პოლი — (ქალიშვილობის გვარი შულცი, დ. 20 აპრილი, 1946, ქალაქი ეიზენახი) — გერმანიის დემოკრატიული რესპუბლიკის უკანასკნელი სახელმწიფოს მეთაური (5 აპრილი, 1990 - 2 ოქტომბერი, 1990). გერმანიის დემოკრატიული რესპუბლიკისათვის უმძიმეს პოლიტიკურ პერიოდში, 1990 წლის მარტში არჩეულ იქნა სახალხო პალატის თავმჯდომარედ, ხოლო 5 აპრილს დანიშნეს გერმანიის დემოკრატიული რესპუბლიკის პრეზიდენტად და ეს თანამდებობა ეკავა 1990 წლის 3 ოქტომბრამდე ორი გერმანიის გაერთიანებამდე. გაერთიანების შემდეგ 1990-1991 წლებში იყო გერმანიის განსაკუთრებულ საქმეთა მინისტრი და ბუნდესტაგის წევრი ქრისტიან-დემოკრატიული პარტიის რიგებიდან. 2002 წელს დატოვა ბუნდესტაგის რიგები და ჩამოშორდა აქტიურ პოლიტიკურ ცხოვრებას. ქალი პრეზიდენტების სია Profile at Bundestag.de
ბალამწარა

ბალამწარა (ლათ. Cerasus silvestris, Prunus avium var.silvestris) — ხე ვარდისებრთა ოჯახისა. მისი სიმაღლე 23-25 მ-ს აღწევს. აქვს მოშავო, სიგრძეზე დახეთქილი ქერქი, მოგრძო კვერცხისებრი ან ელიფსური ფოთლები. თეთრი ან ვარდისფერი ყვავილები შეკრებილია მრავალყვავილიან ქოლგა ყვავილედებად; ნაყოფი სფეროსებრია, მუქი წითელი ან შავი, იშვიათად მოყვითალო, მწარე ან მოტკბო გემო აქვს. ბალამწარა იზრდება მთელ საქართველოში (ფოთლოვან ტყეებში), აგრეთვე კავკასიის ყველა რაიონში, ყირიმში, შუა ევროპის ქვეყნებში, ბალკანეთის ნახევარკუნძულზე, მცირე აზიასა და ირანში. ბალამწარას მერქანს ხმარობენ სადურგლო და სახარატო საქმეში. თაფლოვანი მცენარეა. ქართული საბჭოთა ენციკლოპედია, ტ. 2, თბ., 1977. — გვ. 165.
ვუაიერიზმი

ვუაიერიზმი (ფრანგ. voir — ყურება; voyeur — მაყურებელი), იგივე ვიზიონიზმი — სექსუალური აღზნებადობის ფორმა, როდესაც ადამიანი სექსუალურ კმაყოფილებას იღებს სხვა ადამიანთა სექსის აქტის, ადამიანის გახდის ან და სხვა სახის ინტიმური ქმედების თვალთვალისას. ვუაიერიზმის სახეა პორნოგრაფიული ჟურნალებისა თუ ვიდეოების ყურება. ვუაიერისტი არის ადამიანი, რომელიც ამ საქმით კავდება. ვუაერიზმი ძირითადან გულისხმობს ადამიანთა ფარულად თვალთვალს. ენციკლოპედია „ბრიტანიკა“
ტრანსფორმატორი

ტრანსფორმატორი (ლათ. transformo — გარდამქმნელი) — სტატიკური ელექტრომაგნიტური მოწყობილობა, რომელიც გამოიყენება ელექტრომაგნიტური ინდუქციის საშუალებით ცვლადი დენის წრედში ერთი ძაბვის მეორე ძაბვად გარდაქმნისთვის, სიხშირის შეუცვლელად და სიმძლავრის მცირე დანაკარგებით. ტრანსფორმატორი შედგება ერთი ან რამდენიმე კოჭისაგან, რომელზეც დახვეულია იზოლირებული გამტარები და მოქცეულია ერთიან მაგნიტურ ველში. ეს გამტარები დახვეულია მაგნიტურ გულარზე, რომელიც დამზადებულია ფერომაგნიტური მასალისაგან. თუ ტრანსფორმატორი შედგება ერთი კოჭისაგან მას ავტოტრანსფორმატორი ეწოდება. ტრანსფომატორის მოქმედების პრინციპი დამყარებულია ელექტრომაგნიტური ინდუქციის მოვლენაზე. პირველად კოჭაში ცვლადი დენის გავლისას, გულარში ჩნდება ცვლადი მაგნიტური ნაკადი, რომელშიც, პრაქტიკულად, მხოლოდ გულარის შიგნით არსებობს და ერთნაირია ყველა კვეთაში. ამის გამო ინდუქციის ემ ძალის მყისი მნიშვნელობა პირველადი თუ მეორეული გრაგნილის ნებისმიერ ხვიაში ერთნაირია. ცხადია, რაც მეტია კოჭას ხვიათა რიცხვი, მით მეტია მასში აღძრული ინდუქციის ემ ძალა და ძაბვა ამ კოჭას ბოლოებზე. (1955) Industrial Power Systems Handbook. McGraw-Hill.  Calvert, James. (2001)Inside Transformers. University of Denver. დაარქივებულია ორიგინალიდან — May 9, 2007. ციტირების თარიღი: May 19, 2007. ვიკისაწყობში არის გვერდი თემაზე: ტრანსფორმატორი Introduction to Current Transformers Transformer (Interactive Java applet) (Video) Power transformer inrush current (damping)
პედოფილია

პედოფილია (ძვ. ბერძნ. παιδ — ბავშვი и φιλία — სიყვარული) — ფსიქოლოგიური აშლილობა, რომელიც ვლინდება სექსუალური ლტოლვით ბავშვების მიმართ. პედოფილებს ლტოვა უჩნდებათ როგორც პრეპუბერტატულ, ასევე პუბერტატულ ასაკის ბავშვების მიმართ. ბავშვის სქესს არ აქვს დიდი მნიშვნელობა, რადგან ბავშვის მოუმწიფებელი სხეული წარმოადგენს ძლიერ სექსუალურ სტიმულს და მისი როლი ჰგავს ფეტიშის როლს. განსაკუთრებულ ფორმას წარმოადგენს პედერასტია, რომლის დროსაც ლტოლვა მიმართულია მხოლოდ ბიჭებისა და ჭაბუკებისადმი. ზოგჯერ ტერმინით “პედოფილია” აღნიშნავენ სექსუალურ მიდრეკილებას სექსუალური კონტაქტებისადმი ბავშვებთან, მათი სქესის მიუხედავად, ხოლო ტერმინით “ნიმფოფილია” განისაზღვრება მამაკაცების სექსუალური მიდრეკილება მოუმწიფებელი გოგონებისადმი.
სქესობრივი მომწიფება

სქესობრივი მომწიფება, იგივე პუბერტატი — სქესობრივი განვითარების პერიოდი. არის ინდივიდუალური და ვარირებს გარკვეულ ფარგლებში რასობრივი, გეოგრაფიული და სხვა გარემოებების გათვალისწინებით. გოგოების სქესობრივი მომწიფება საშუალოდ 9-11 წლის ასაკში იწყება და გრძელდება 15-17 წლამდე. ბიჭები, როგორც წესი, უფრო გვიან გადიან ამ პროცესს — 11-12 წლიდან დაახლოებით 16-17 წლამდე. თუმცა, მომწიფების ტემპი განსხვავდება ყველა ადამიანისთვის. პუბერტატის პერიოდის დაწყებისა და მისი დასრულების აღსანიშნავად ასევე მიღებულია ტერმინები პრეპუბერტატი და პოსტპუბერტატი. სქესობრივი მომწიფებისას ხდება როგორც ფიზიკური, ისე ემოციური და ფსიქოლოგიური ცვლილებები. ფიზიკური თვალსაზრისით, მოზარდებს ბავშვობიდან ზრდასრულობაში გადასვლისას ეცვლებათ სიმაღლე, სხეულის ფორმა, წონა და თმიანობა სხეულზე. ემოციური და ფსიქოლოგიური ცვლილებები ზოგჯერ ფიზიკურ ცვლილებებზე ადრეც კი დგება. ამ ასაკში მოზარდებს განსაკუთრებით უჩნდება თავისუფლებისა და დამოუკიდებლობის სურვილი და მოთხოვნილება, მათ ასევე უვითარდებათ აბსტრაქტულად აზროვნების უნარი, სხვათა თვალსაწიერის გააზრებისა და თვითანალიზის უნარ-ჩვევები. სქესობრივი მომწიფება საყურადღებოა იმ თვალსაზრისითაც, რომ ამ დროს მოზარდს უყალიბდება დამოუკიდებელი სექსუალური იდენტობა და უჩნდება სექსუალური სურვილები. ფიზიკური ცვლილებები სქესობრივი მომწიფებისას ემოციური და ფსიქოლოგიური ცვლილებები სქესობრივი მომწიფებისას შშმ მოზარდები და სქესობრივი მომწიფება ↑ ქვიარ მოზარდები და სქესობრივი მომწიფება
ნეკროფილია

ნეკროფილია (ძვ. ბერძნ. νεκρός — მკვდარი; φιλία — სიყვარული) — სექსუალური ლტოლვა გვამების მიმართ. შეიძლება განიხილოს, როგორც ფეტიშიზმის ნაირსახეობა ან თვითნებური დარღვევა სექსობრივი უპირატესობისა. Rosman J. P., Resnick P. J. Sexual attraction to corpses: a psychiatric review of necrophilia (англ.) // The Bulletin of the American Academy of Psychiatry and the Law[en]. — 1989. — Iss. 17, no. 2. — P. 153—163. — ISSN 0091-634X. — PMID 2667656.
ზოოფილია

ზოოფილია (ბერძ. ζωο — ცხოველი; ძვ. ბერძნ. φιλία — სიყვარული) — სექსუალური ლტოლვა ცხოველების მიმართ. ამ ადამიანებს უწოდენებ ზოოფილებს. ბოლო პერიოდში უფრო გავრცელდა ტერმინი ზოოსექსუალობა, რომელიც სრულად აღწერს ადამიანსა და ცხოველს შორის სექსუალურ კავშირს. ვიქსიკონში განმარტებულია სიტყვა: ზოოფილია Encyclopedia of Human Sexuality entry for "Bestiality" at Sexology Department of Humboldt University, Berlin. Zoophilia References Database Bestiality and zoosadism criminal executions. Animal Abuse Crime Database დაარქივებული 2017-12-11 საიტზე Wayback Machine. search form for the U.S. and UK.
განვითარების ეკონომიკა

განვითარების ეკონომიკა — ეკონომიკის ერთ-ერთი შტო, რომელიც შეისწავლის (1) მაკრო - გრძელვადიანი ეკონომიკური ზრდის შედეგებსა, და (2) მიკრო - ინდივიდუალურ მეურნეობათა და საწარმოთა წამახალისებელ ფაქტორებს, განსაკუთრებით განვითარებად ქვეყნებში. მასში შეიძლება გამოყენებულ იქნას მათემატიკური მოდელები დინამიური სისტემებიდან, როგორიცაა დიფერენციალური ტოლობები და ინტერ-ტემპორალური ოპტიმიზაცია, ან ასევე შეიძლება გამოყენებულ იქნას რაოდენობრივი და ხარისხობრივი ანალიზის მეთოდები. განვითარების ეკონომიკა ასევე მოიცავს ისეთ თემებს, როგორიცაა მესამე მსოფლიოს დავალიანება, და ფუნქციები ისეთი ორგანიზაციებისა, როგორიცაა საერთაშორისო სავალუტო ფონდი და მსოფლიო ბანკი. ამ განხრით მომუშავე ეკონომისტების უმრავლესობის შესწავლის საგანია სტაბილური და გარანტირებადი ეკონომიკური ზრდის უზრუნველყოფა ღარიბ ქვეყნებში, რომელიც დაეყრდნობა საკუთარ რესურსებსა და განათლებას მსოფლიოს ყველაზე დაბალ შემოსავლიან ქვეყნებში. ეკონომიკური საკითხების სოციალურ და პოლიტიკურ საკითხებთან ერთად კვლევას განვითარების შესწავლა ჰქვია. შედარებით გვიანდელი ჰუმანური განვითარების თეორიები ცდილობენ არ შემოიფარგლონ მხოლოდ განვითარების ეკონომიკური ბერკეტებით და სოციალური განვითარების ასპექტებიც შემოაქვთ სწავლის საგნად, მაგ. ისეთი ინდიკატორები, როგორიცაა en:Genuine Progress Indicator, რომელიც ეყრდნობა გადანაწილებული სამართალის თეორიას (en:theories of distributive justice). თანამედროვეობის ერთ-ერთი ყველაზე გამოჩენილი განვითარების ეკონომისტი არის ნობელის პრემიის ლაურეატი ამარტია სენი. ეკონომიკური განვითარება გაეროს ჰუმანური განვითარების ინდექსი ჯინის კოეფიციენტი ჰაროდ-დომარის მოდელი ლორენცის მრუდი Jomo K.S. (2005), Pioneers of Development Economics: Great Economists on Development, Zed Books - the contributions of economists such as Marshall and Keynes, not normally considered development economists Ben Fine and Jomo K.S. (eds, 2005), The New Development Economics: Post Washington Consensus Neoliberal Thinking, Zed Books Peter Griffiths (2003), The Economist's Tale: A Consultant Encounters Hunger and the World Bank, Zed Books
დი გრენცბოტენი

„დი გრენცბოტენი“ (გერმ. Die Grenzboten) — პირველი ნაციონალურ-ლიბერალური ჟურნალი. ეს ჟურნალი გამოდიოდა 1841-1848 წწ. ერთხანს ყოველ კვირაში, ხოლო მოგვიანებით კი ყოველ ორ კვირაში. 1841–1848 წლებში ჟურნალს გამოსცემდა იგნაც კურანდა, რომელმაც დააარსა იგი ბრიუსელში. ჟურნალის გამომცემლობა მოგვიანებით 1843 წელს ლაიფციგში, ხოლო შემდეგ კი ბერლინში გადავიდა. 1848 წლიდან მოყოლებული ჟურნალს გუსტავ ფრაიტაგი (1848-დან 1861 წლამდე და მოგვიანებით კვლავაც 1867–1870 წწ.) და იულიან შმიდტი ედგნენ სათავეში. გუსტავ ფრაიტაგი და იულიან შმიდტი თავიანთი ჟურნალისტური მოღვაწეობით ლამის რაიხის დაფუძნებამდე (1871 წ.) განსაზღვრავდნენ „დი გრენცბოტენის“ ეროვნულსა და ლიბერალურ სათქმელს. „დი გრენცბოტენი“ მთელი ამ წლების განმავლობაში წარმოადგენდა გერმანელი ლიბერალურად მოაზროვნე ბიურგერობის ერთ-ერთ მთავარი იდეურ დასაყრდენს. 1849 წელს ავსტრიაში აკრძალეს ეს ჟურნალი. ჟურნალის დევიზი თავიდან იყო „ცნობის ფურცლები გერმანიისა და ბელგიისათვის“, 1842 წლიდან „გერმანული რევიუ“, 1844 წლიდან „გერმანული პოლიტიკური და ლიტერატურული რევიუ“, ხოლო 1871 წლიდან კი „პოლიტიკის, ლიტერატურისა და ხელოვნების გაზეთი“. Fritz, Werner: Die Grenzboten: aus der Geschichte einer achtzigjährigen Zeitschrift nationaler Bedeutung. წიგნში: Die Grenzboten, 81. წლ., 1922, ტომი. 1, გვერდი 448-452.)
ვერმახტის უმაღლესი მთავარსარდლობა

ვერმახტის უმაღლესი მთავარსარდლობა (გერმ. Oberkommando der Wehrmacht - "OKW") — გერმანიის სამხედრო საქმეთა დაგეგმვისა და აღსრულების უმაღლესი ორგანო მეორე მსოფლიო ომის დროს. "OKW" დაარსებულ იქნა "ფრიჩ-ბლომბერგის კრიზისის" შემდეგ, როცა ადოლფ ჰიტლერის 1938 წლის 4 თებერვლის ბრძანებით "ვერმახტის განყოფილება" (Wehrmachtsamt) გადაკეთდა "სამხედრო საქმეთა სამინისტროდ" (Kriegsministerium). "OKW" შედგებოდა 6 განყოფილებისგან: ვერმახტის ცენრტალური განყოფილება - Wehrmacht-Zentral-Abteilung ვერმახტის სამმართველო დეპარტამენტი ( 1940 წლიდან ვერმახტის სამმართველო შტაბი) - Wehrmacht-Führungsamt (ab 1940 Wehrmachtführungsstab) საგარეო საქმეთა დეპარტამენტი / "აბვერი" (სამხედრო დაზვერვა) - Amt Ausland / Abwehr (militärische Spionage) ვერმახტის საზოგადო საქმეთა დეპარტამენტი - Allgemeines Wehrmachtsamt სამხედრო-სამეურნეო დეპარტამენტი - Wehrwirtschaftsamt "OKW"-ს შეფთან არსებული იუსტიციის სამსახური. მასში შედიოდა აგრეთვე სასამრთლო განყოფილება და საგამონძიებლო სამსახური - Justitzdienststelle beim Chef des OKW mit Wehrmacht-Rechtsabteilung, dort auch die Wehrmachtsuntersuchungsstelle "OKW"-ს ექვემდებარებოდა აგრეთვე რაიხის სამხედრო სასამართლოც - Reichskriegsgericht
მაკროფილია

მაკროფილია (ბერძ. μακρός — დიდი; ძვ. ბერძნ. φιλία — სიყვარული) — სექსუალური ლტოლვა გამოგონილ გიგანტ ადამიანის, ძირითადად ქალის, მიმართ. ეს მოიცავს მეტაფორულ ფანტაზიებს კაცის დაპატარავებისა, როდესაც საშუალო სიმაღლის ქალი გაცილებით უზარმაზარი ჩანს, ან უფრო გავრცელებული, ჩვეულებრივი ქალი იზრდება გიგანტის ზომებამდე. პარაფილია სექსუალური ფეტიშიზმი
პარაფილია

პარაფილია (ბერძ. παρά — გარდა, გარეშე; φιλία — სიყვარული) — სხვადასხვა სახის გადახრები სექსუალური ნორმებისგან, გამოხატული ფანტაზიებით ან ქმედებებით. დაავადებათა საერთაშორისო კლასიფიკაციის მიხედვით პარაფილიას მიაკუთვნებენ F65 ჯგუფის დიაგნოზს (ფსიქოლოგიური და ქცევის დარღვევა, პიროვნულობისა და მომწიფების ასაკში ქცევის დარღვევა, სექსუალური უპირატესობის დარღვევა). პარაფილია არ წარმოადგენს სექსუალური ორიენტაციის სახეობას. პარაფილიების სია სექსუალური ფეტიშიზმი
ალბუს დამბლდორი

ალბუს პერსივალ ვულფრიკ ბრაიან დამბლდორი (ინგლ. Albus Percival Wulfric Brian Dumbledore,1881-1997) — „ჰარი პოტერის“ სამყაროს პერსონაჟი. ჰოგვორტსის დირექტორი და უძლიერესი ჯადოქარი. იგი განსაკუთრებულად ცნობილი იყო იმით, რომ 1945 წელს დაამარცხა ბოროტი ჯადოქარი გრინდელვალდი. ალბუსი მასთან თავდაპირველად მეგობრობდა, თუმცა ერთ-ერთი ინციდენტის შემდეგ ისინი დაშორდნენ. გრინდელვალდმა ცხოვრების „ბოროტი“ გზა აირჩია, ხელში ჩაიგდო დიდგულას ჯოხი, სიკვდილის ერთ-ერთი საჩუქარი და თითქმის უძლეველი გახდა, სანამ დამბლდორმა არ დაამარცხა. დამბლდორი ცნობილია დრაკონის სისხლის გამოყენების 12 ხერხის აღმოჩენით და ალქიმიური ნაშრომების გამოქვეყნებით ნიკოლას ფლამელთან ერთად. როდესაც ალბუსი ჰოგვორტსში სწავლობდა, მამამისი აზკაბანში, ჯადოქრების ციხეში ჩასვეს სამ მაგლზე თავდასხმის გამო. ლორდ ვოლდემორს მხოლოდ დამბლდორის ეშინოდა. უნდა აღინიშნოს, რომ ალბუსი ყოველთვის უარს ამბობდა მაგიის მინისტრობაზე, იცოდა რომ მის ხელში ძალაუფლება არ უნდა ყოფილიყო და ყველა სხვა თანამდებობას ჰოგვორტსის დირექტორობა ერჩივნა. თუმცა იგი ყოველთვის იდეალურად აკონტროლებდა სიტუაციას და გარშემომყოფებს — იმდენად, რომ საკუთარი მკვლელობაც თვითონ მოაწყო. ჯოან როულინგის ციტატები ალბუსის შსახებ დამბლდორი საიტზე Harry Potter Lexicon როულინგის მიერ ალბუსის სექსუალური ორიენტაციის განხილვა
საერთაშორისო სავალუტო ფონდი

საერთაშორისო სავალუტო ფონდი (სსფ; International Monetary Fund) — საერთაშორისო ორგანიზაცია, რომელსაც გაერთიანებული ერების ორგანიზაციის სპეციალიზებული დაწესებულების სტატუსი აქვს მინიჭებული. სსფ მიზნად ისახავს გლობალური ფინანსური სისტემის უზრუნველყოფას უცხოური გადაცვლის კურსების და საგადამხდელო ბალანსის მონიტორინგის მეშვეობით. ის ასევე საჭიროებისამებრ სთავაზობს ტექნიკურ და ფინანსურ დახმარებას განვითარებად ქვეყნებს. სსფ საკუთარი განსაზღვრებით არის „184 ქვეყნის ორგანიზაცია, რომლის მიზანია გააღრმავოს გლობალური მონატერული თანამშრომლობა, შეინარჩუნოს ფინანსული სტაბილურობა, ხელი შეუწყოს საერთაშორისო ვაჭრობას და დასაქმების დონის ამაღლებას, უზრუნველყოს ეკონომიკური განვითარების მზარდი ტემპი და შეამციროს სიღარიბის დონე“. ჩრდ. კორეის, კუბის, ლიხტენშტაინის, ანდორის, მონაკოს, ტუვალუსა და ნაურუს გარდა, გაეროს ყველა დანარჩენი წევრი ქვეყანა ან პირადად მონაწილეობს სსფ-ში, ან წარმოდგენილი არის სხვა წევრი ქვეყნის მიერ. სსფ შეიქმნა 1944 წლის ივლისში საერთაშორისო კონფერენციაზე ბრეტონ ვუდში, ნიუ-ჰემპშირი, აშშ. კონფერენციაზე დელეგატები 44 მთავრობიდან შეთანხმდნენ ეკონომიკური თანამშრომლობის ჩარჩო ხელშეკრულებაზე, რომლის მიზანი ნაწილობრივ წარმოადგენდა მომავალში თავი აერიდებინათ ეკონომიკური პოლიტიკის გატარების განმეორებისგან ისეთი დამანგრეველი შედეგებით, როგორიც იყო 1930-იანი წლების დიდი დეპრესია. 1947 წელს მასში შედიოდა 49 ქვეყანა, ძირითადი კაპიტალი 7,7 მლრდ, დოლარს შეადგენდა. 1975 წლის 1 იანვრისთვის მასში მონაწილე ქვეყნების რაოდენობა გაიზარდა 126-მდე, ძირითალი კაპიტალი - 29,2 მლრდ-მე. სსრკ არ მონაწილეობდა სსფ-ის საქმიანობაში. ომის შემდგომი დეკადის განმავლობაში მთავარ ინდუსტრიულ ქვეყნებში ეკონომიკური აქტივობა მკვეთრად გაუარესდა; ამ ქვეყნების მცდილობამ დაეცვათ საკუთარი ეკონომიკა იმპორტზე ტარიფების შემოღებით კიდევ უფრო გააუარესა სიტუაცია საერთაშორისო ვაჭრობაში, წარმოებასა და დასაქმებაში. შეთხელებული ოქროს მარაგისა და გაცვლითი კურსის კონსერვაციისთვის, ზოგიერთმა მათგანმა გაამკაცრა საკუთარ მოქალაქეთა უფლება უცხოეთში შესყიდვები ეწარმოებინათ. თუმცა ამ ზომამ საპირისპირო შედეგი გამოიღო და ვერც ერთმა ქვეყანამ ვერ შეძლო დიდხანს შეენარჩუნებინა კონკურენტუნარობა. ვიკისაწყობში არის გვერდი თემაზე: საერთაშორისო სავალუტო ფონდი ოფიციალური საიტი IFIWatchNet დაარქივებული 2007-08-19 საიტზე Wayback Machine. (Web resource for analysis and commentary critical of the IMF and similar institutions) IMF-Supported Macroeconomic Policies and the World Recession: A Look at Forty-One Borrowing Countries, from the Center for Economic and Policy Research, October 2009
დენდროფილია

დენდროფილია (ბერძ. δένδρο — ხე; ძვ. ბერძნ. φιλία — სიყვარული) — პარაფილია, სადაც ადამიანი სექსუალურ ლტოლვას განიცდის ხეების მიმართ. ეს შეიძლება მოიცავდეს სექსუალურ კონტაქტს, ან თაყვანისცემას როგორც ფალოსის სიმბოლოს, ან/და ორივეს ერთად. ↑ Corsini, Raymond J. (1999). The Dictionary of Psychology. Psychology Press, გვ. 263. ISBN 1-58391-028-X.
ექსჰიბიციონიზმი

ექსჰიბიციონიზმი (ლათ. exhibeo — ჩვენება, გამოფენა) — გვერდითი სექსუალური ქმედება, როდესაც ადამიანი სექსუალურ კმაყოფილებას იღებს უცხო პირთ თავისი გენეტალიების დემონსტირებისას. ექსჰიბიციონისტი, ძირითადად, შიშვლდება საპირისპირო სქესის ადამიანის წინ საზოგადოებრივ ადგილას. როგორც წესი, ის არ ფიქრობს სექსუალური კონტაქტის გაგრძელებაზე ან ურთიერთობის დამყარებაზე, გენეტალიების ჩვენებას თან სდევს სექსუალური აღზნებადობა და მასტურბაცია. ენციკლოპედია „ბრიტანიკა“
ოლფაქტოფილია

ოლფაქტოფილია (ლათ. olfacto — ყნოსვა; ძვ. ბერძნ. φιλία — სიყვარული) და ოსმოლაგნია (ბერძ. οσμή „ოსმე“ — ყნოსვა; λαγνεία „ლაგნეია“ — სურვილი, ჟინი) — ტერმინები, რომლებიც გამოიყენებიან ისეთი პარაფილიის აღწერისთვის, რომლის დროსაც ადამიანები განიცდიან სექსუალურ ლტოლვას ან/და სექსულაურ აღგზნებას სუნისა თუ სურნელის მიმართ, რომელსაც მეორე ადამიანის სხეული გამოყოფს, განსაკუთრებით ინტიმურ ადგილებიდან.
სექსოლოგია

სექსოლოგია (ლათ. sexus — სექსი; ბერძ. λόγος — მოძღვრება) — მეცნიერება, რომელიც შეისწავლის ადამიანის სექსუალობას, მის როგორც ნორმალურ, ასევ გვერდით მხარეებს (ცნობილს, როგორც პარაფილია). თანამედროვე სექსოლოგია არის მულტიდისციპლინებული შესწავლის დარგი, რომელშიც გამოიყენება მეთოდები მთელი რიგი მომიჯნავე დისციპლინებისა: ბიოლოგია, მედიცინა, ფსიქოლოგია, სტატისტიკა, ეპიდემოლოგია, პედაგოგიკა, სოციოლოგია, ანტრაპოლოგია, და ზოგჯერ კრიმინალისტიკაც.
ალიფი (არაბული ასო)

ალიფ, ალიჶ (არაბ. ألف) - პირველი ასო არაბულ დამწერლობაში. ალიფი „მუნჯია“, მას თავისი ბგერა არ გააჩნია. ის იხმარება სიტყვის დასაწყისში, თუ ის ხმოვნით იწყება, ან როგორც „ა“ ხმოვნის გამაგრძელებელი. იგი არის ებრაული ალეფის არაბული ვარიანტი.
ბა (არაბული ასო)

ბა (არაბ. ب) — მეორე ასო არაბულ დამწერლობაში. ბა არის არაბული ვარიანტი ებრაული ბეთისა. გამოითქმის, როგორც ქართული ბ
ვოროფილია

ვოროფილია (ლათ. vorare — „ჭამა“ და ძვ. ბერძნ. φιλία — „სიყვარული“; აგრეთვე ცნობილი როგორც ფაგოფილია) — სექსუალური ფეტიშიზმი და პარაფილია, რომლის დროსაც ადამიანი სექსუალურ აღზნებას აღწევს იმის წარმოდგენით, რომ მას შეჭამენ, იგი შეჭამს ვინმეს, ან ამ პროცესის თვითმხილველი გახდება. Agnès Giard. Le sexe bizarre: Pratiques érotiques d'aujourd'hui. — 2010. — 190 გვ.
თა (არაბული ასო)

თა (არაბ. تاء) — არაბული ანბანის მესამე ასო. გამოითქმის, როგორც ქართული თ.
ძველი ბერძნული ენა

ძველი ბერძნული ენა (ძვ. ბერძნ. Ἀρχαία Ἑλληνική) — ბერძნული ენის განვითარების კონკრეტული ისტორიული საფეხურია, ვინაიდან მასზე ძველ საბერძნეთში არქაულ (ძვ. წ. IX-VI საუკუნეებში) და კლასიკურ (ძვ. წ. V-IV საუკუნეებში) ხანებში მეტყველებენ. ძველი საბერძნეთის ელინისტურ (კლასიკურისშემდგომ) ხანაში საერთო ბერძნულ ენად — კოინედ ჩამოყალიბდა. ბერძნული დამწერლობა ბერძნული ენა ა. ურუშაძე, ქართული საბჭოთა ენციკლოპედია, ტ. 2, თბ., 1977. — გვ. 338-339. Athenaze A series of textbooks on Ancient Greek published for school use Hansen, Hardy and Quinn, Gerald M. (1992) Greek: An Intensive Course Easterling, P & Handley, C. Greek Scripts: An illustrated introduction. London: Society for the Promotion of Hellenic Studies, 2001. ISBN 0-902984-17-9
ჰომეოვესტიზმი

ჰომეოვესტიზმი — სექსუალური აგზნება, რომელიც ვლინდება სხვა კაცის ან ქალის სამოსის ჩაცმისას. გავრცელებულია სახეა ფეტიშური ტრანსვესტიზმი, სადაც ადამიანი აღიგზნება საწინააღმდეგო სქესის ადამიანის სამოსის ჩაცმისას. ტერმინი ჩამოაყალიბა ჯორჯ ზავიტზიანოსმა და შემდგომ განავითარა ლუის კაპლანმა. Kaplan, Louise J. (1991). Female Perversions: The Temptations of Madame Bovary. Doubleday. ISBN 0-385-26233-7.  ჰომეოვესტიზმი — სექსოლოგიური ლექსიკონი
დაკრიფილია

დაკრიფილია (ბერძ. δάκρυο „დაკრიო“ — ცრემლი, ძვ. ბერძნ. φιλία „ფილია“ — სიყვარული), ასევე ცნობილი როგორც დაკრილაგნია (ბერძ. λαγνεία „ლაგნეია“ — ჟინი) — პარაფილიის ფორმა, რომლის დროსაც ადამიანი სექსუალურ აღგზნებას განიცდის ცრემლების ან ტირილის დანახვისას. როგორც წესი, დაკრიფილია მამაკაცებთან ასოცირდება. ტერმინი „დაკრიფილიის“ მნიშვნელობა
აბასიოფილია

აბასიოფილია — ფსიქოსექსუალური მიზიდულობა მოძრაობაშეზღუდული ადამიანების მიმართ, განსაკუთრებით ვინც იყენებს ორთოპედიულ ხელსაწყოებს: ხელ-ჯოხებს, გიფსის სახვევებს და ინვალიდის ეტლს. ტერმინი პირველად გამოიყენა ჯონ მანიმ 1990 წელს თავის ნაშრომში პარაფილიების შესახებ. Money, John (1988). Lovemaps: Clinical Concepts of Sexual/Erotic Health and Pathology, Paraphilia, and Gender Transposition in Childhood, Adolescence, and Maturity. Buffalo, N.Y: Prometheus Books. ISBN 0-87975-456-7.
პარაფილური ინფანტილიზმი

პარაფილური ინფანტილიზმი — პარაფილიის სახეობაა, რომლის დროსაც ადამიანი სექსუალურ აღგზნებას განიცდის მაშინ, როდესაც ბავშვის საფენები აცვია და ბავშვივით ან ჩვილივით ეპყრობიან. ადამიანს, რომელსაც ბავშვის როლი სექსუალურად აღაგზნებს, „ზრდასრული ბავშვი“ ეწოდება (ზბ). ზრდასრულ ბავშვებს შორის, ყოველი მესამედან ერთი „ბავშვის საფენების მოყვარულია“ (სმ). მათ, ზოგადად, „ზბ/სმ“-ს სახელით მოიხსენიებენ. ასეთი მამაკაცების უმეტესობა ჰეტეროსექსუალია.
ფეტიშური ტრანსვესტიზმი

ფეტიშური ტრანსვესტიზმი — სექსუალური ფეტიშიზმი, რომელიც გამოიხატება საწინააღმდეგო სქესის ადამიანის სამოსის ჩაცმით. (სექსუალურ აღზნებას, იგივე სქესის ადამიანის სამოსის ჩაცმისას, ჰომეოვესტიზმი ეწოდება). როგორც წესი, ფეტიშისტი ტრანსვესტიტის გადაცმას არ აქვს კავშირი გენდერულ იდენტობასთან., რომელიც მათ შემთხვევაში ემთხვევა ბიოლოგიურ სქესს. თუმცა არსებობს ორმაგი როლის მქონე ტრანსვესტიტი — ადამიანი, რომელიც არა მხოლოდ იცვამს ტანსაცმელს, არამედ ფსიქოლოგიურადაც ითავისებს საპირისპირო სქესის როლს. ასეთი ადამიანებისთვის გენდერული იდენტობა შეიძლება შეიცვალოს ცხოვრების სტილის ცვლილებასთან ერთად, მოხდეს მონაცვლეობა ქალიდან კაცში და პირიქით. არის შემთხვევები, როდესაც ის იდენტობა, რომელიც უპირისპირდება მის ბიოლოგიურ სქესს, ადამიანისთვის უფრო მისაღები ხდება, მაგრამ ეს არ ნიშნავს იმას, რომ იგი მიმართავს ქირურგიულ ჩარევას და სქესის კორექციას — მისთვის სავარაუდოდ საკმარისი იქნება თუ გარემომცველები მას აღიქვამენ მისი გენდერული იდენტობის შესაბამისად. ტრანსვესტიტ-ფეტიშისტის მაგალითი ზოგიერთი კაცი ჩულქებს ეროტიკულად თვლის ტრანსვესტიტ ფეტიშისტს აღაგზნებს ასეთი სტილის წინდები ↑ http://www.dsm5.org/Documents/Paraphilic%20Disorders%20Fact%20Sheet.pdf DSM-5 Documents: Paraphilic Disorders Fact Sheet
ინფანტილიზმი (მრავალმნიშვნელოვანი)

ინფანტილიზმი შეიძლება აღნიშნავდეს: პარაფილური ინფანტილიზმი — პარაფილიის ერთ-ერთი ფორმა ფსიქოსექსუალური ინფანტილიზმი — ზიგმუნდ ფროიდის მიერ შემოღებული კონცეფცია
პიროლაგნია

პიროლაგნია (ბერძ. πυρ „პირ“ — ცეცხლი; ბერძ. λαγνεία „ლაგნია“— ჟინი), აგრეთვე პიროფილია (ძვ. ბერძნ. φιλία „ფილია“ — სიყვარული) — პარაფილიის შედარებით იშვიათი ფორმა, რომლის დროსაც ადამიანი სიმოვნებას იღებს ცეცხლისგან და მისი გასაჩაღებელი ღონისძიებებისგან. პიროლაგნია პირომანიისგან იმით განსხვავდება, რომ სიამოვნება, რომელსაც ადამიანი განიცდის, სექსუალური ხასიათისაა. Блейхер В. М., Крук И. В. Толковый словарь психиатрических терминов. / Под ред. канд. мед. наук С. Н. Бокова. В 2-х томах. Т. 2. — Ростов-на-Дону: «Феникс», 1996. — 448 с. Vurig verlangen. — De Volkskrant, 29.12.07, Sect. Hart en Ziel, p. 5 Pyromanie: an onderbelicht fenomeen. — In Casu: Juridisch Magazine, 2008, Vol.15, No.4 (mei), p.18-21.